पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. मकसूदां चौक के पास रहने वाले ऑटो चालक बलजीत सिंह की हत्या के बाद शव को रेल ट्रैक पर फेंक दिया गया था। उसकी मां स्वर्ण कौर के आरोप लगाने के बाद जीआरपी ने कपूरथला के गांव कलरा में रहने वाले साबी नामक युवक पर हत्या और शव खुर्द-बुर्द करने का केस दर्ज कर लिया है।
साबी की तलाश में मंगलवार को उसके गांव में छापेमारी भी की गई। पर वह मिला नहीं। साबी बलजीत की पूर्व प्रेमिका का मंगेतर है। शक है कि बलजीत युवती को लगातार परेशान कर रहा था। इसी कारण हत्या को अंजाम दिया गया। साबी विदेश में था, तभी से फोन पर बलजीत से बात करता था और लगातार उससे दोस्ती बढ़ा रहा था। लौटने के बाद भी वह लगातार बलजीत से संपर्क में था और घटना वाले दिन भी बलजीत घर पर यही बताकर गया था कि साबी से मिलने जा रहा है।
पचास साल की स्वर्ण कौर ने बताया बलजीत उसके तीन बच्चों में सबसे छोटा था। उसका एक बेटा और बेटी और हैं। तेईस साल का बलजीत ऑटो चलाता था। उसका विधिपुर के पास रहने वाली एक युवती से प्रेम था। उसी बीच बेटे को साबी का विदेश से फोन आया। दोनों में दोस्ती हुई। एक दिन साबी ने उसे बताया कि युवती उसकी मंगेतर है। इसके बाद बलजीत ने युवती से बात करनी बंद कर दी। साबी लगातार उससे दोस्ती बढ़ाता रहा। देश लौटने के बाद भी वह बात करता रहता। रविवार सुबह बेटे को एक फोन आया। उसने कहा कि साबी से मिलने जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn